钦定古今图书集成/明伦汇编/宫闱典/第127卷 > 杨范
## 钦定古今图书集成/明伦汇编/宫闱典/第127卷 > 杨范

按《魏书阉官传》：“范字法僧，长乐广宗人也。高宗时，坐
宗人劫贼被诛，范宫刑。为王琚所养，恩若父子，往来
出入其家。范为中谒者，转黄门、中谒者仆射，中给事
中，射声校尉，加宁远将军，为中尹。世宗崩，高阳王雍
总政，出为白水太守，加龙骧将军。灵太后临朝，征为
常侍、崇训太仆卿，领中尝药典御，赐爵华阴子。为平”
西将军、华州刺史。中官内侍贵者，灵太后皆许其方。
岳以范年长，拜跪为难，所司非要，故得早遂其请。父
子纳货，劳役兵民，为御史所纠，子遂逃窜，范事得散
赴京师，遂废于家。后灵太后念范勤旧，乃以范为中
侍中、安南将军。寻进镇南将军、崇训太仆、华州大中
正。卒，赠征西将军、秦州刺史。